cyanic-selkie/wikianc huggingface dataset:
মহান আলেকজান্ডার
মৃত্যু ও উত্তরসূরী
বিষ প্রয়োগ তত্ত্বের বিরুদ্ধে সবচেয়ে শক্তিশালী যুক্তি হচ্ছে যে, তার অসুস্থ হওয়া থেকে মৃত্যু পর্যন্ত বারো দিন অতিবাহিত হয়েছিল। আর এই সময় এত দীর্ঘসময় ধরে কাজ করা বিষ সম্ভবত লভ্য ছিলন। যদিও, ২০০৩ সালে আলেক্সান্ডারের মৃত্যুর কারণ অনুসন্ধান বিষয়ক বিবিসির এক প্রামাণ্যচিত্রে নিউজিল্যান্ড ন্যাশনাল পয়জনস সেন্টারের লিও শেপ দাবি করেন প্রাচীনকাল থেকে মানুষের কাছে পরিচিত ভেরাট্রাম অ্যালবাম নামে এক ধরনের উদ্ভিদ আলপক্সান্ডারকে বিষ প্রয়োগের জন্য ব্যবহার করা হয়ে থাকতে পারে। ২০১৪ সালে ক্লিনিকাল টক্সোলজি জার্নালে তার এক লেখায় শেপ বলেছিলেন মদের সাথে ভেরাট্রাম অ্যালবাম মেশানো হয়েছিল এবং এই উদ্ভিদটির বিষক্রিয়ায় সৃষ্ট লক্ষণসমূহ আলেক্সান্ডার রোমান্সে বর্ণিত লক্ষণসমূহের সাথে মিলে যায়। ভেরাট্রাম অ্যালবামের ফলে সৃষ্ট বিষক্রিয়া দীর্ঘসময় ধরে চলতে পারে এবং শেপ বলেন, আলেক্সান্ডার যদি সত্যিই বিষক্রিয়ার ফলে মারা গিয়ে থাকেন তাহলে ভেরাট্রাম অ্যালবামের ব্যবহারই সবচেয়ে যুক্তিযুক্ত কারণ। আলেক্সান্ডারের বিষক্রিয়ায় মৃত্যুর বিষয়ে ২০১০ সালে প্রস্তাবিত অন্য একটি ব্যখ্যায় বলা হয়, তিনি যেভাবে মৃত্যবরণ করেছেন তা স্টিক্স নদীর (আধুনিকালের গ্রিসের আর্কডিয়ার মাভরোনেরিতে অবস্থিত) পানি পানের ফলে সৃষ্ট বিষক্রিয়ার সাথে সঙ্গতিপূর্ণ। এই নদীতে ব্যকটেরিয়া থেকে উৎপন্ন ক্যালিকেমিসিন নামে এক ধরনের বিপজ্জনক যৌগের উপস্থিতি ছিল।
তার মৃত্যুর কারণ হিসেবে ম্যালেরিয়া ও টাইফয়েডসহ বেশ কিছু প্রাকৃতিক কারণের কথাও বলা হয়ে থাকে। ১৯৯৮ সালে নিউ ইংল্যান্ড জার্নালে প্রকাশিত এক নিবন্ধে এজন্য অসাড়তা ও বাওয়েল পারফরেশনের মাধ্যমে আরও জটিল আকার ধারণ করা টাইফয়েড জ্বরকে দায়ী করা হয়। সম্প্রতি করা অন্য একটি বিশ্লষণ পাইয়োজেনিক (সংক্রামক) স্পনডাইলিটিস বা মেনিনগিটিসকে ইঙ্গিত করে। এছাড়া ওয়েস্ট নাইল ভাইরাস, এবং গালিয়ান-বার সিনড্রোমের সাথে তার অসুস্থতার লক্ষণ মিলে যায়। প্রাকৃতিক কারণে মৃত্যুর তত্ত্বগুলো তার ক্রমশ খারাপ হওয়া স্বাস্থ্যের সম্ভাব্য কারণ হিসেবে বহুকাল ধরে তার প্রচুর পরিমাণে মদ্যপান ও দেহের মারাত্মক ক্ষতের ওপর জোর দিয়ে থাকে। হেফাইস্তনের মৃত্যুর ফলে সৃষ্ট তীব্র মানসিক যন্ত্রণাও তার স্বাস্থ্যহানীর একটি সম্ভাব্য কারণ হয়ে থাকতে পারে।
মৃত্যু-পরবর্তী ঘটনাবলী
আলেকক্সান্ডারের দেহ প্রথমে মধু দিয়ে পূর্ণ মানবমূর্তি সদৃশ একটি সোনার তৈরী একটি শবধারে রাখা হয়। এরপর তার অন্য একটি সোনার তৈরী কারুকার্যখচিত কফিনে রাখা হয়। ইলিয়ানের ভাষ্যমতে, অ্যারিস্টেন্ডার নামক এক গণক ভবিষ্যদ্বাণী করেছিল যে, যেখানে আলেকক্সান্ডারকে সমাহিত করা হবে সেই জায়গা চিরকালের জন্য সুখী ও বহিঃশত্রুদের কাছে অপরাজেয় থাকবে। তবে সম্ভ্যবত উত্তরসূরীরা তাদের শাসনের বৈধতার প্রতীক হিসেবে প্রত্যেকেই আলেকক্সান্ডারের দেহ নিজেদের অধীনে রাখতে চেয়েছিল। কেননা, তৎকালীন সময়ে পূর্ববর্তী রাজার দেহ সমাধীস্থ করা তার উত্তরসূরীর রাজকীয় অধিকার বলে বিবেচনা করা হতো।
ব্যক্তিগত জীবন
আলেকজান্ডার এর শক্তিশালী ব্যক্তিত্বের বৈশিষ্ট্য তার বাবার সান্নিধ্যে গঠিত। তার মায়ের খুব উচ্চাকাঙ্ক্ষা ছিল এবং তিনি আলেকজান্ডারকে বিশ্বাস করতে উৎসাহিত করতেন যে পারস্য সাম্রাজ্য জেতাই তার নিয়তি।
চরিত্র
আলেকজান্ডারের চরিত্র ভালো ছিল বলা কঠিন কেননা তার যুদ্ধ জয় কৌশল ও পরাজিত রাজ্যের সাধারন মানুষের প্রতি তার ব্যবহার ছিল অমানবিক। সুতরাং তাকে বহুমাত্রিক চরিত্রের অধিকারী বলা যায়।
অয়লারের সূত্র
অয়লারের সূত্র জটিল বিশ্লেষণের একটি গাণিতিক সূত্র যা ত্রিকোণমিতিক ফাংশন এবং জটিল সূচকীয় ফাংশনগুলির মধ্যে মৌলিক সম্পর্ক স্থাপন করে। এ সূত্রটির নামকরণ করা হয় বিখ্যাত গণিতবিদ লিওনার্দ অয়লারের নামানুসারে। এ সূত্রানুসারে যে কোন বাস্তব সংখ্যা x এর জন্য,
যেখানে e হল প্রাকৃতিক লগারিদমের ভিত্তি, i কাল্পনিক সংখ্যার একক, cos, sin হল ত্রিকোণমিতিক কোসাইন ও সাইন ফাংশন এবং x রেডিয়ানে প্রকাশিত। এই জটিল সূচকীয় ফাংশনটি কখনও কখনও \cos(x) ("cosine plus i sine") দ্বারাও চিহ্নিত করা হয়। x যদি জটিল সংখ্যা হয় তাহলেও সূত্রটি বৈধ এবং তাই কিছু লেখক অয়লারের সূত্র হিসাবে এই সাধারণ জটিল সংস্করণটি বোঝায়।
অয়লারে সূত্রে x=\pi বসিয়ে পাই, , যা অয়লারের অভেদ নামে পরিচিত।
প্রমাণ ১ঃ
ধরা যাক,
f(x) কে x এর সাপেক্ষে অন্তরীকরণ করে,
যেহেতু ফাংশন f এর অন্তরীকরণ শূন্য সেহেতু এটি একটি ধ্রুব ফাংশন। অর্থাৎ,, যেখানে c একটি ধ্রুবক।
x=0 বসিয়ে, f(0)=1=c
সুতরাং,
অর্থাৎ  (প্রমাণিত)
প্রমাণ ২ঃ
ধরা যাক, যেখানে c সমাকলন ধ্রুবক। প্রথম লাইনের সমীকরণে x=0 বসালে z=1 হয়। শেষ সমীকরণে x=0 এবং z=1 বসিয়ে c=0 পাওয়া যায়।
নতিপোতা ইউনিয়ন
নতিপোতা ইউনিয়ন বাংলাদেশের খুলনা বিভাগের চুয়াডাঙ্গা জেলার 	দামুড়হুদা উপজেলার একটি ইউনিয়ন পরিষদ। এটি ১২৭.৫৬ কিমি২ (৪৯.২৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৫০৩ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১২টি।
স্মিথা হরিকৃষ্ণা
স্মিথা হরিকৃষ্ণা (জন্ম ৬ নভেম্বর ১৯৭৩, বেঙ্গালুরু, কর্ণাটক) একজন অবসরপ্রাপ্ত একদিনের আন্তর্জাতিক ক্রিকেটার, যিনি ভারত জাতীয় মহিলা ক্রিকেট দলকে নেতৃত্ব দিয়েছেন। তিনি একজন ডানহাতি ব্যাটসম্যান ও ডানহাতি মিডিয়াম পেসার। সে ভারতের হয়ে ২২টি একদিনের আন্তর্জাতিকে খেলে ২৩১ রান ও ৮টি উইকেট সংগ্রহ করেন।
২০০৭ এর জুলাইয়ে তিনি সংযুক্ত আরব আমিরাত জাতীয় মহিলা ক্রিকেট দল এর কোচিং এর দায়িত্ব নেন এবং ২০০৭ এসিসি মহিলা টুর্নামেন্টে তার কোচিং অভিষেক হয়। তার দল তিনটি ম্যাচের সবকটিতেই বিরাট ব্যবধানে হারে।
এ কে মাহবুবুল আলম
এ কে মাহবুবুল আলম (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
১৯৭১ সালে এ কে মাহবুবুল আলম শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে প্রশিক্ষণ নিয়ে যুদ্ধ করেন ৭ নম্বর সেক্টরের লালগোলা সাবসেক্টরে। স্বাধীনতার পর তিনি সরকারি চাকরি করেন। বাংলাদেশ সরকারের সচিব হিসেবে অবসর নেন।
মুক্তিযুদ্ধে ভূমিকা
১৯৭১ সালের আগস্ট মাসে রাজশাহীর দক্ষিণাঞ্চল চাঁপাইনবাবগঞ্জের বেশির ভাগ বন্যাকবলিত। ১৪ আগস্ট পাকিস্তানের স্বাধীনতা দিবস। ভারতে মুক্তিযোদ্ধা শিবিরে খবর গেল, চাঁপাইনবাবগঞ্জে পাকিস্তানিরা জাঁকজমকপূর্ণভাবে তা উদ্যাপনের প্রস্তুতি নিচ্ছে। ওই এলাকা মুক্তিবাহিনীর ৭ নম্বর সেক্টরের লালগোলা সাবসেক্টরের আওতাধীন। সাবসেক্টর কমান্ডার মেজর গিয়াস উদ্দিন সিদ্ধান্ত নিলেন, ওই দিন চাঁপাইনবাবগঞ্জে বড় ধরনের একটি অপারেশনের। শুরু হলো প্রস্তুতি। এই অপারেশনের জন্য মনোনীত করা হলো এ কে মাহবুবুল আলমসহ ৮৬ জন মুক্তিযোদ্ধাকে। মুক্তিযোদ্ধাদের তিনটি দলে বিভক্ত করা হলো। প্রথম গ্রুপে ২০ জন। দ্বিতীয় গ্রুপে ৩৫ জন। তৃতীয় গ্রুপে ৩১ জন। দ্বিতীয় গ্রুপে অন্তর্ভুক্ত হলেন এ কে মাহবুবুল আলম। তাদের ওপর দায়িত্ব হরিপুর সেতুতে আক্রমণ করা। সেখানে প্রহরারত পাকিস্তানি সেনা ও তাদের সহযোগীদের হত্যা বা বন্দী করে সেতু উড়িয়ে দেওয়া, যাতে চাঁপাইনবাবগঞ্জ-রাজশাহীর একমাত্র সড়ক যোগাযোগ বিচ্ছিন্ন হয়ে যায়। এ কে মাহবুবুল আলমসহ ৮৬ জন মুক্তিযোদ্ধা কয়েকটি নৌকায় ভারত থেকে সকালে রওনা হলেন টার্গেটের উদ্দেশে। রাত নয়টায় দ্বিতীয় গ্রুপের মুক্তিযোদ্ধারা অতি সন্তর্পণে কোনো বাধাবিঘ্ন ছাড়াই শেষ পর্যন্ত পৌঁছাতে সক্ষম হলেন হরিপুর সেতুর কাছে। মুক্তিযোদ্ধারা কোনো শব্দ না করে এগিয়ে যেতে থাকলেন। ১০০ গজের মধ্যে যাওয়া মাত্র শত্রুর দিক থেকে আওয়াজ এল ‘হল্ট’ ‘হ্যান্ডস আপ’। এ কথা শেষ না হতেই গুলি শুরু হলো। মুক্তিযোদ্ধারাও পাল্টা আক্রমণ শুরু করলেন। শুরু হলো তুমুল লড়াই। কয়েক মিনিটের মধ্যেই সেতুর দখল চলে এল মুক্তিযোদ্ধাদের হাতে। সেদিন যুদ্ধে এ কে মাহবুবুল আলমসহ কয়েকজন যথেষ্ট বীরত্ব প্রদর্শন করেন। তাদের আক্রমণে নিহত হয় দুই পাকিস্তানি সেনা। দুজন নদীতে ঝাঁপ দিয়ে হারিয়ে যায়। আহত একজনসহ ১১ জন পাকিস্তানি সেনা ও সহযোগী জীবন্ত ধরা পড়ে। এরপর মুক্তিযোদ্ধারা এক্সপ্লোসিভ লাগাতে শুরু করলেন সেতুতে। রাত আনুমানিক ১২টা পাঁচ মিনিট। গগনবিদারী আওয়াজে যেন আকাশ ভেঙে পড়ল। নিমেষে ধ্বংস হয়ে গেল সেতু।
দুর্গাপুর উপজেলা, রাজশাহী
দুর্গাপুর বাংলাদেশের রাজশাহী জেলার অন্তর্গত একটি উপজেলা। এই উপজেলা রাজশাহী জেলা হতে প্রায় ৩০ কিলোমিটার দুরত্বে উত্তর-পূর্ব দিকে অবস্থিত। দুর্গাপুর উপজেলা ৭টি ইউনিয়ন ও ১টি পৌরসভার সমন্বয়ে গঠিত, যার আয়তন ১৯৫.০৩ বর্গ কিমি।
অবস্থান ও আয়তন
দুর্গাপুর উপজেলার উত্তরে বাগমারা উপজেলা ও মোহনপুর উপজেলা, দক্ষিণ ও পূর্বে পুঠিয়া উপজেলা, পশ্চিমে পবা উপজেলা।
ইতিহাস
কেউ বলেন রাজা গণেশের সময় (১৪১৪-১৪১৮) রাজশাহী নামের উদ্ভব। ১৯৮৪ সালে বৃহত্তর রাজশাহীর ৪ টি মহকুমাকে নিয়ে রাজশাহী, নওগাঁ, নাটোর এবং নবাবগঞ্জ- এই চারটি স্বতন্ত্র জেলায় উন্নীত করা হয়। নবাবগঞ্জ জেলা পরবর্তীতে চাঁপাইনবাবগঞ্জ নামকরণ করা হয়।
রাজনীতি
দুর্গাপুর উপজেলা রাজশাহী-৫ (পুঠিয়া-দুর্গাপুর) আসনের একটি উপজেলা। এই আসনের বর্তমান সংসদ সদস্য এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য প্রফেসর ডা. মো. মনসুর রহমান ২০১৮ সালের নির্বাচনে তিনি নির্বাচিত হন।
অর্থনীতি
দুর্গাপুর কৃষি প্রধান এলাকা । ধান,পান, আলু, গম, ভুট্টা প্রধান ফসল। এছাড়াও মাছ চাষের জন্য সুপরিচিত এই উপজেলা।
মঙ্গলাকান্তি রায়
মঙ্গলাকান্তি রায়  (বা মঙ্গলাকান্ত রায়, যিনি 'মঙ্গলা গোঁসাই' নামে পরিচিত), হলেন পশ্চিমবঙ্গের সবচেয়ে বর্ষীয়ান এক লোক সঙ্গীত শিল্পী, যিনি উত্তরবঙ্গের প্রাচীনতম বাদ্যযন্ত্র  সারিন্দাবাদক  বা সারিঞ্জাবাদক হিসাবে খ্যাতি অর্জন করেছেন। আট দশকের বেশি সময় ধরে তিনি সারিন্দা পরিবেশন করেন। শিল্পকলায় স্বীকৃতিস্বরূপ তিনি ২০১৭ খ্রিস্টাব্দে পশ্চিমবঙ্গ সরকারের বঙ্গরত্ন এবং ২০২৩ খ্রিস্টাব্দে  ভারত সরকারের চতুর্থ সর্বোচ্চ বেসামরিক পুরস্কার পদ্মশ্রী লাভ করেন।
সম্মাননা
শতায়ু সারিন্দাবাদক শিল্পী মঙ্গলাকান্তি অত্যন্ত দারিদ্র্যের মধ্যেই সঙ্গীতের সাধনা অব্যাহত রাখেন। আগামী প্রজন্মের কাছে সারিন্দাবাদনকে বাঁচিয়ে রাখতে ওয়ার্কশপের আয়োজন করেন। জীবনের শেষপ্রান্তে এসে কাজের স্বীকৃতি লাভ করেন।
ধর্ম এবং ভূগোল
ধর্ম এবং ভূগোল হলো ধর্ম বিশ্বাসের উপর ভূগোল, অর্থাৎ স্থান এবং অবস্থানের প্রভাব সম্পর্কিত আলোচনা।
ধর্ম এবং ভূগোলের মধ্যকার সম্পর্কের আরেকটি বিষয় হলো ধর্মীয় ভূগোল, যেখানে ভৌগোলিক ধারণা ধর্ম দ্বারা প্রভাবিত হয়, যেমন প্রাথমিক মানচিত্র প্রস্তুতকরণ এবং বাইবেলীয় ভূগোল যেটি বাইবেলে বর্ণিত স্থানগুলি শনাক্ত করার জন্য ১৬শ শতাব্দীতে বিকশিত হয়।
গবেষণা ঐতিহ্য
ঐতিহ্যগতভাবে, ভূগোল এবং ধর্মের মধ্যকার সম্পর্কটি স্পষ্টতভাবে দৃষ্ট হয় বিশ্ব সম্পর্কিত মহাজাগতিক ধারণার গঠন বুঝার ক্ষেত্রে ধর্মের প্রভাবের দ্বারা। ষোড়শ এবং সপ্তদশ শতাব্দী থেকে, ভূগোল এবং ধর্মের অধ্যয়নটি খ্রিস্টধর্মের বিস্তারের দ্বারা মানচিত্রায়নের উপরই মূলতঃ মনোনিবেশ করেছিল (যেটিকে ১৯৬৫ সালে আইজ্যাক 'একতত্ত্বীয় ভূগোল' বলেছেন), যদিও সপ্তদশ শতাব্দীর শেষার্ধে, অন্যান্য ধর্মের প্রভাব এবং বিস্তারণও এক্ষেত্রে গৃহীত হয়।
ভূগোল এবং ধর্মের মধ্যে সম্পর্কের অধ্যয়নের জন্য অন্যান্য ঐতিহ্যগত পদ্ধতিগুলি প্রকৃতির রচনার ধর্মতাত্ত্বিক অন্বেষণের সাথে জড়িত - এটি একটি উচ্চ পরিবেশগত প্রতিরোধমূলক পন্থা যা বিভিন্ন ধর্মীয় ঐতিহ্যের প্রকৃতি এবং বিবর্তন নির্ধারণে ভৌগোলিক পরিবেশের ভূমিকা চিহ্নিত করে।
ফলশ্রুতিতে, ভূগোলবিদরা প্রতিটি ধর্ম সম্পর্কে কম উদ্বিগ্ন, কিন্তু সংস্কৃতি বৈশিষ্ট্য হিসাবে ধর্ম কীভাবে সামাজিক, সাংস্কৃতিক, রাজনৈতিক এবং পরিবেশ ব্যবস্থাকে প্রভাবিত করে সে সম্পর্কে অধিক সংবেদনশীল। এর দৃষ্টিপাতের কেন্দ্রবিন্দুটি ধর্মীয় বিশ্বাস এবং অনুশীলনের উপর স্থাপিত নয়; বরং এই ধর্মীয় বিশ্বাস ও অনুশীলনগুলি অনুগামীদের দ্বারা কীভাবে আত্মঃস্থ হয় ও এই অভ্যন্তরীণকরণের প্রক্রিয়াগুলি কীভাবে প্রভাবিত হয় এবং সামাজিক ব্যবস্থা দ্বারা তা কীভাবে প্রভাবিত হয় সে বিষয় নিয়ে গবেষণা করে থাকে।
ধর্মের নতুন ভূগোল
ভূগোল ও ধর্ম সম্পর্কিত গবেষণা যেমন বৃদ্ধি পেয়েছে, তেমনি ভৌগোলিক গবেষণার অন্যতম নতুন বিষয় হিসাবে ধর্মীয় মৌলবাদের উত্থান এবং এর ফলে ভৌগোলিক প্রেক্ষাপটে এর কী ধরনের প্রভাব পড়ে সে সম্পর্কিত গবেষণারও বিকাশ ঘটেছে।
তদুপরি, স্থানান্তরের প্রক্রিয়ার ফলে বহু দেশে ধর্মীয় বহুত্ববাদের বিকাশ ঘটেছে এবং ধর্মীয় সম্প্রদায়ের আন্দোলন এবং বসতি স্থাপনের সাথে ভূদৃশ্যে দৃশ্যমান পরিবর্তনগুলি ভূগোল এবং ধর্মের অধ্যয়নের মূল লক্ষে পরিণত হয়েছে। ধর্মীয় সম্প্রদায়ের স্থানান্তরের কারণে ঘটে যাওয়া একীভূতীকরণ এবং সংঘর্ষিক বিষয়গুলি নিয়ে অধ্যয়নের জন্য আরও কাজ করা প্রয়োজন (উদাহরণস্বরূপ, মুসলিম সম্প্রদায়ের পশ্চিমা দেশগুলিতে অভিবাসন) এবং এই সম্প্রদায়গুলি কীভাবে নতুন স্থানগুলিতে তাদের ধর্মীয় অভিজ্ঞতা নিয়ে অভিযোজিত হয় সে সম্পর্কে আলোকপাত করা দরকার। এ সম্পর্কিত সাম্প্রতিক গবেষণা প্রকাশ করেছেন ব্যারি এ ভ্যান, যেখানে তিনি পশ্চিমা বিশ্বের মুসলিম জনগোষ্ঠীর আগমণ এবং যে ধর্মতাত্ত্বিক কারণগুলি এই জনমিতিক প্রবণতায় প্রভাব বিস্তার করেছে তা বিশ্লেষণ করেছেন।
ভূগোল ও ধর্ম অধ্যয়নে আগ্রহের আরেকটি নতুন ক্ষেত্র হচ্ছে 'স্বীকৃত পবিত্র' ধারণার বাইরে ধর্মীয় কার্যাবলীর অনুশীলনের বিভিন্ন উপাদানগুলোর অনুসন্ধান - ধর্মীয় শিক্ষালয়, গণযোগাযোগ, ব্যাংকিং এবং আর্থিক প্রতিষ্ঠান (যেমন, ইসলামী ব্যাংকিং) এবং গৃহের স্থানের মতো ক্ষেত্রগুলি কেবলমাত্র ধর্মীয় অনুশীলন এবং অর্থের সাথে সম্মিলিত হয়ে নানা অবস্থানে অনানুষ্ঠানিকভাবে বিবেচনা করে দৈনন্দিন জীবনাচারে যুক্ত হওয়া।
ঝালকাঠি সদর উপজেলা
ঝালকাঠি সদর বাংলাদেশের ঝালকাঠি জেলার অন্তর্গত একটি উপজেলা।
অবস্থান ও আয়তন
ঝালকাঠী সদর উপজেলার উত্তরে বরিশাল জেলার উজিরপুর উপজেলা, দক্ষিণে নলছিটি উপজেলা, পূর্বে বরিশাল সদর উপজেলা, পশ্চিমে রাজাপুর উপজেলা, কাঠালিয়া উপজেলা ও পিরোজপুর জেলার পিরোজপুর সদর উপজেলা।
প্রশাসনিক এলাকাসমূহ
ঝালকাঠি সদর উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ঝালকাঠি সদর থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী ঝালকাঠি সদর উপজেলার মোট জনসংখ্যা ২,১৬,৩৪৮ জন। এর মধ্যে পুরুষ ১,০৫,৪৬৮ জন এবং মহিলা ১,১০,৮৮০ জন। মোট পরিবার ৫০,৩১৫টি।
পশ্চিম নাখালপাড়া
পশ্চিম নাখালপাড়া বাংলাদেশের রাজধানী ঢাকার একটি আবাসিক এলাকা। এটি তেজগাঁও থানায় অবস্থিত। এটি নাখালপাড়ার পশ্চিম অংশ।
বাংলাদেশ নির্বাচন কমিশন
বাংলাদেশ নির্বাচন কমিশন বাংলাদেশের বিভিন্ন সাংবিধানিক নির্বাচন সংশ্লিষ্ট কাজে নিয়োজিত প্রতিষ্ঠান। বাংলাদেশের জাতীয় সংসদ নির্বাচন আয়োজনের পাশাপাশি মেয়র নির্বাচন, ইউনিয়ন পর্যায়ের বিভিন্ন নির্বাচনের দায়িত্ব পালন করে প্রতিষ্ঠানটি। বর্তমানে প্রধান নির্বাচন কমিশনার হিসেবে দায়িত্ব পালন করছেন কাজী হাবিবুল আউয়াল। তার নেতৃত্বে ৪ জন নির্বাচন কমিশনার রয়েছেন।
পরিচিতি
বাংলাদেশ সংবিধানের অনুচ্ছেদ ১১৮ এর আওতায় বাংলাদেশ নির্বাচন কমিশন স্থাপিত হয়েছে। নির্বাচন কমিশনের প্রধানকে প্রধান নির্বাচন কমিশনার বলা হয়ে থাকে। বাংলাদেশের সংবিধানের অনুচ্ছেদ ১১৯ এ নির্বাচন কমিশনের দায়িত্ব বর্ণিত হয়েছে। নির্বাচন কমিশনের দায়িত্ব হল রাষ্ট্রপতি ও সংসদে নির্বাচন পরিচালনা, নির্বাচনের জন্য ভোটার তালিকা প্রস্তুতকরণ, নির্বাচনী এলাকার সীমানা পুনঃনির্ধারণ, আইন কর্তৃক নির্ধারিত অন্যান্য নির্বাচন পরিচালনা (এর মধ্যে সকল স্থানীয় সরকার পরিষদ যেমনঃ ইউনিয়ন পরিষদ, পৌরসভা, সিটি কর্পোরেশন, উপজেলা পরিষদ, জেলা পরিষদ, পার্বত্য জেলা পরিষদ অর্ন্তভুক্ত) এবং আনুষঙ্গিক কার্যাদির সুষ্ঠু সম্পাদন। দায়িত্ব পালনে নির্বাচন কমিশন স্বাধীন থাকবেন এবং কেবল এ সংবিধান ও আইনের অধীন হবেন। নির্বাচন কমিশন দায়িত্ব পালনে সহায়তা করা সকল কর্তৃপক্ষের কর্তব্য।
প্রধান নির্বাচন কমিশনার ও নির্বাচন কমিশনারবৃন্দ
বর্তমানে প্রধান নির্বাচন কমিশনারের অধীন ৪ জন নিয়ে ৫ সদস্যের একটি দল নির্বাচন কমিশনের দায়িত্ব পালন করছে। সাথে সাথে নির্বাচন কমিশন সচিবালয়ের দায়িত্বে রয়েছেন একজন সচিব। তারা হলেন:
নির্বাচন কমিশন সচিবালয়
নির্বাচন কমিশন সচিবালয় বাংলাদেশের রাজধানী ঢাকার আগারগাঁও-এ অবস্থিত। নির্বাচন কমিশনের আলাদা সচিবালয় রয়েছে। সচিবালয়ের প্রধান সরকারের একজন সচিব। বর্তমানে সচিব হিসেবে কর্মরত আছেন মোঃ জাহাংগীর আলম।
মাঠ পর্যায়ের দপ্তরসমূহ
নির্বাচন কমিশন সচিবালয়ের অধীনে ৬টি বিভাগীয় সদর ও আরো ৩টি জেলায় মোট ৯জন আঞ্চলিক নির্বাচন কর্মকর্তা থাকেন। এছাড়া ৬৪টি জেলা সদরে মোট ৮৩টি জেলা নির্বাচন কার্যালয় রয়েছে। এর প্রতিটি’র নেতৃত্বে রয়েছেন একজন করে জেলা নির্বাচন কর্মকর্তা।
নির্বাচনি প্রশিক্ষণ ইনস্টিটিউট
এশিয়া ফাউন্ডেশন, নোরাড ও বাংলাদেশ সরকারের সহায়তায় বাংলাদেশে নির্বাচন কমিশন সচিবালয়ের অধীন নির্বাচনি প্রশিক্ষণ ইনস্টিটিউট জানুয়ারী, ১৯৯৫ সালে প্রতিষ্ঠিত হয়। বাংলাদেশ নির্বাচন কমিশন একটি সাংবিধানিক প্রতিষ্ঠান।
মারভিন্‌স রুম
মারভিন্‌স রুম মারভিন্‌স রুম বলতে বুঝায়:
বাংলাদেশ নির্বাচন কমিশন
তথ্যসূত্র
এন আই ডি সংশোধনের তথ্য
জুবিলী ব্যাংক
ইতিহাস
জুবিলী ব্যাংকটি ১৯১৩ সালের ১৫ এপ্রিল কুষ্টিয়া জেলার খোকসা উপজেলার জানিপুরে প্রতিষ্ঠিত হয়। ১৯৮৮ সালে এটি বাণিজ্যিক ব্যাংকে রুপান্তরিত হওয়ার অনুমতি পায় বাংলাদেশ ব্যাংক হতে। ব্যাংকটি কিছুটা কুখ্যাতি অর্জন করে এর কিছু শেয়ার মালিকানা কর্নেল খন্দকার আব্দুর রশিদ, কর্নেল সাঈদ ফারুক রহমান, মেজর বজলুল হুদার অধীনে ছিল যারা কিনা ছিল বঙ্গবন্ধু শেখ মুজিবুর রহমান হত্যাকান্ডে জড়িত।
ফাজিলপুর রেলওয়ে স্টেশন
ফাজিলপুর রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফেনী সদর উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে ফাজিলপুর রেলওয়ে স্টেশন তৈরি করা হয়।
নিকিতা আরিয়া
নিকিতা আরিয়া পালেকার (মাঝে মাঝে শুধুমাত্র সুপ্রিয়া নামেও পরিচিত) হলেন একজন ভারতীয় টেলিভিশন উপস্থাপক, পরিচালক, মডেল, অভিনেত্রী, ভিজে এবং শাস্ত্রীয় নৃত্যশিল্পী। তিনি বিশ্বজুড়ে বেশ কয়েকটি টেলিভিশন অনুষ্ঠান এবং সরাসরি অনুষ্ঠানের উপস্থাপনা করেছেন। এছাড়াও তিনি বেশ কয়েকটি বিজ্ঞাপনে মডেল হিসেবে, প্রাইম টাইম বিজ্ঞাপনে এবং ফিচার চলচ্চিত্রে কাজ করেছেন।
কর্মজীবন
তিনি জনপ্রিয় টেলিভিশন চ্যানেলগুলোর কাছ থেকে বেশ কয়েকটি অনুষ্ঠান এবং অনুষ্ঠানে উপস্থাপনের জন্য প্রস্তাব পেয়েছিলেন। তিনি দুবাই, সিঙ্গাপুর, মালয়েশিয়া, অস্ট্রেলিয়া, হংকং এবং শ্রীলঙ্কায় অনুষ্ঠিত স্ক্রিন অ্যাওয়ার্ডস, সিনেমা এক্সপ্রেস অ্যাওয়ার্ডস, সিঙ্গাপুরে আইটিএফএ ফিল্ম অ্যাওয়ার্ডস, মিস ইন্ডিয়া দক্ষিণের (যেখানে মিস ইউনিভার্স সুস্মিতা সেন বিচারকদের প্যানেলে বিচারক হিসেবে ছিলেন) মতো বেশ কয়েকটি সরাসরি সেলিব্রিটি অনুষ্ঠানের উপস্থাপনার দায়িত্ব পালন করেছেন।
নিকিতা আরিয়া কন্নড় চলচ্চিত্র মজনু-এর প্রধান চরিত্রে অভিনয় করেছেন, যা সমালোচকদের দ্বারা প্রশংসিত হয়েছে।
গিয়াসউদ্দিন আহমেদ চৌধুরী
গিয়াসউদ্দিন আহমেদ চৌধুরী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
গিয়াসউদ্দিন আহমেদ চৌধুরীর পৈতৃক বাড়ি কুমিল্লা জেলার বরুড়া উপজেলার পায়েলগাছা গ্রামে। তার বাবার নাম শামসুদ্দিন আহমেদ চৌধুরী এবং মায়ের নাম আফসারের নেছা। তার স্ত্রীর নাম মাহমুদা চৌধুরী। তাদের দুই মেয়ে, এক ছেলে।
কর্মজীবন
গিয়াসউদ্দিন আহমেদ চৌধুরী পাকিস্তান সেনাবাহিনীতে কর্মরত ছিলেন। ১৯৭১ সালে প্রেষণে ইপিআরে কর্মরত ছিলেন রাজশাহী ইপিআর সেক্টরের ৭ নম্বর উইংয়ে। মুক্তিযুদ্ধ শুরু হলে তিনি বিদ্রোহ করে ঝাঁপিয়ে পড়েন যুদ্ধে।
মুক্তিযুদ্ধে ভূমিকা
১৯৭১ সালের ২৮ মার্চ নওগাঁ থেকে একদল ইপিআর সেনা নিয়ে বগুড়ায় যান গিয়াসউদ্দিন আহমেদ। রংপুর থেকে বগুড়ায় আসা পাকিস্তান সেনাবাহিনীর একটি দলকে তার নেতৃত্বাধীন দলের একাংশ ৩০ মার্চ অ্যাম্বুশ করে। এ অ্যাম্বুশে পড়ে পাকিস্তানিদের ব্যাপক ক্ষতি হয়। পরে তিনি গোদাগাড়ীতে চাঁপাইনবাবগঞ্জের ইপিআর সেনাদের সঙ্গে মিলিত হন। তাদের নিয়ে রাজশাহীতে অবস্থানরত পাকিস্তানি সেনাদের বিরুদ্ধে আক্রমণের প্রস্তুতি নেন। ইপিআর সেনা ও স্থানীয় ছাত্র-যুবকদের সংগঠিত করে ৬ এপ্রিল সন্ধ্যার দিকে আক্রমণ চালান। তার সার্বিক নেতৃত্ব ও পরিকল্পনায় মুক্তিযোদ্ধারা যুদ্ধ করেন। ১২ এপ্রিল গিয়াসউদ্দিন আহমেদ চৌধুরী একদল সহযোদ্ধা নিয়ে পাবনার দিকে অগ্রসর হন। পথে ঢাকা থেকে আগত পাকিস্তান সেনাবাহিনীর একটি বড় দলের মুখোমুখি হন। তখন তিনি সহযোদ্ধাদের নিয়ে কিছুটা পিছু হটে রাজশাহী ও সারদার মোড়ে প্রতিরক্ষা অবস্থান নেন। তখন সেখানে দুই পক্ষে তুমুল যুদ্ধ হয়। পাকিস্তান সেনাবাহিনীর প্রচণ্ড আক্রমণে ছত্রভঙ্গ হয়ে যান মুক্তিযোদ্ধারা। ছত্রভঙ্গ মুক্তিযোদ্ধাদের একাংশকে সংগঠিত করতে সক্ষম হন গিয়াসউদ্দিন আহমেদ। এরপর তিনি পুনরায় গোদাগাড়িতে অবস্থান নেন। পরে ভারতে পুনঃসংগঠিত হওয়ার পর গিয়াসউদ্দিন সহযোদ্ধাদের নিয়ে রাজশাহী ও চাঁপাইনবাবগঞ্জ এলাকায় গেরিলাযুদ্ধ শুরু করেন। তার প্রত্যক্ষ পরিকল্পনা ও নেতৃত্বে মুক্তিযোদ্ধারা জুন মাসের মাঝামাঝি পর্যন্ত ওই এলাকায় অনেকগুলো গেরিলা অপারেশন করেন।
রফিকুল ইসলাম (জেনারেল)
কর্মজীবন
মো. রফিকুল ইসলাম ১৯৭৬ সালের ৩০ নভেম্বর বাংলাদেশ সেনাবাহিনীর সিগন্যাল কর্পসে যোগ দেন। তিনি সামরিক অপারেশন ডিরেক্টরেট (জিএসও) হিসেবে দায়িত্ব পালন করেন। তিনি সেনাপ্রধানের সহকারী ব্যক্তিগত সচিব ছিলেন। তিনি সিগনাল ট্রেনিং স্কুল ও কলেজের কমান্ড্যান্ট ছিলেন এবং দুটি সিগন্যাল ব্যাটালিয়নের কমান্ড্যান্ট হিসাবে দায়িত্ব পালন করেন। তিনি পদাতিক ডিভিশনের কর্নেল স্টাফ হিসেবে কাজ করেন।
বাংলাদেশ সেনাবাহিনীর সদর দফতরে সিগন্যাল পরিচালক হিসেবে দায়িত্ব পালন করেন। তিনি প্রধানমন্ত্রীর কার্যালয়ে এবং সশস্ত্র বাহিনী বিভাগে অপারেশন পরিচালক হিসাবে দায়িত্ব পালন করেন। ১১ মে ২০১১ তারিখে তিনি বর্ডার গার্ডের মহাপরিচালক নিযুক্ত হন। তিনি ২০০৯ সালের বাংলাদেশ রাইফেলসে বিদ্রোহীদের বিচার করার জন্য বর্ডার গার্ড বাংলাদেশের বিশেষ আদালত নং-৩ এর সভাপতিত্ব করেন। তিনি বিডিআর ট্রাইব্যুনালের বিশেষ আদালত নং ৭ এর ও সভাপতিত্ব করেন। ১ জুলাই ২০১১ তারিখে তিনি বাংলাদেশ সীমান্তরক্ষী বাহিনী থেকে বিদায় নেন। ১৪ জুলাই ২০১১ তারিখে তিনি অবসর গ্রহণ করেন।
জাতিসংঘ মিশন
১৯৯৩ থেকে ১৯৯৪ পর্যন্ত তিনি মোজাম্বিকের জাতিসংঘের অপারেশন ডেপুটি কমান্ডার হিসাবে দায়িত্ব পালন করেন।
ইতালি জাতীয় ক্রিকেট দল
বর্তমানে তাঁরা বিশ্ব ক্রিকেট লীগে বিভাগ তৃতীয়েতে এবং ইউরোপীয় চ্যাম্পিয়নশিপের বিভাগ একে খেলছে।
টুর্নামেন্ট ইতিহাস
অলিম্পিক ক্রিকেট এবং ক্রিকেট বিশ্বকাপ: কখনও অংশগ্রহণ করেনি।
মনোহর পার্রীকর
মনোহর গোপালকৃষ্ণা প্রভু পার্রীকর (জন্ম: ১৩ ডিসেম্বর ১৯৫৫ - মৃত্যু: ১৭ মার্চ ২০১৯) হলেন ভারতের একজন রজনীতিবিদ। বর্তমানে তিনি উত্তর প্রদেশ রাজ্যের লোকসভা নির্বাচনী ক্ষেত্র থেকে রাজ্যসভার সদস্য এবং তিনি গোয়া রাজ্যের মুখ্যমন্ত্রী । তিনি ২০১৪ থেকে ২০১৭ সাল পর্যন্ত ভারতের প্রতিরক্ষা মন্ত্রী হিসাবে দায়িত্ব পালন করছেন। তিনি ১৯৭৮ সালে মুম্বাইয়ের ভারতীয় প্রৌদ্যোগিকী সংস্থান থেকে স্নাতক পরীক্ষায় উত্তীর্ণ হন; তিনিই ভারতের প্রথম আই.আই.টি. উত্তীর্ণ মুখ্যমন্ত্রী। ২০০১ সালে ভা.প্রৌ.স, মুম্বাই তাকে 'বিশিষ্ট প্রাক্তন ছাত্র' উপাধি প্রদান করে।
পরিচয় ও রাজনৈতিক জীবন
পার্রীকর গোয়ার প্রথম মুখ্যমন্ত্রী যিনি ভারতীয় জনতা পার্টি থেকে নির্বাচিত হয়েছেন। তাকে ১৯৯৪ খ্রিষ্টাব্দে ভারতীয় জনতা পার্টি দ্বিতীয় ব্যবস্থাপক নির্বাচিত করা হয়। জুন, ১৯৯৯ থেকে নভেম্বর, ১৯৯৯ পর্যন্ত তিনি বিরোধীদলের নেতা হিসেবে কাজ করেন এবং ২০০০ সালে ভারতীয় জনতা পার্টি গোয়ার সত্তা দখল করে ও মুখ্যমন্ত্রী হন। কিন্তু তার সরকার ২০০২ সালের ২৭ ফেব্রুয়ারি পর্যন্ত টিকেছিল। পরে ২০০২ সালের ৪ জুন তিনি আবার গোয়ার মুখ্যমন্ত্রী নির্বাচিত হন।
জানুয়ারি ২৯, ২০০৪ সালে বিজেপির ৪ জন নেতা ইস্তফা দিলে তার সরকার সংখ্যাগোষ্ঠতা হারায়। পার্রীকর দাবি করেন তিনি তার সরকারের সংখ্যাগরিষ্ঠতা পুনঃ প্রমাণন করবেন; এবং ফেব্রুয়ারি ২০০৫ সালে তিনি এমনটি করেওছিলেন। কিন্তু পরে কোনোকারণে তাকে মুখ্যমন্ত্রী পদ ছাড়তে হয়। পরপর বিভিন্ন বিবাদের কারণে মার্চ ২০০৫ সালে গোয়াতে রাষ্ট্রপতি শাসন জরী করা হয়। কিছুদিন পরে জুন ২০০৫ সালে বিরোধী নেতা প্রতাপ সিংহ রাণে গোয়ার মুখ্যমন্ত্রী হন।
২০০৭ সালে, পার্রীকর নেতৃত্বাধীন বিজেপি, দিগম্বর কামাটের নেতৃত্বাধীন ভারতীয় জাতীয় কংগ্রেসের নিকট গোয়া রাজ্য নির্বাচনে পরাজিত হয়েছিল। বিজেপি এবং তার দল-জোটের পর দলটি জয়ী হয়ে ওঠে এবং ২০১২ সালের মার্চ মাসে অনুষ্ঠিত গোয়া বিধানসভা নির্বাচনে, ভারতীয় জাতীয় কংগ্রেসের নয়টি আসনে জয়লাভ করে। ২০১৪ সালের সাধারণ নির্বাচনে বিজেপি গোয়ার দুটি লোকসভা আসনই জিতেছিল। নভেম্বর ২০১৪ সালে তার নিজের কথা অনুসারে পার্রীকর গোয়া ছেড়ে আসতে অনিচ্ছুক ছিলেন এবং প্রধানমন্ত্রী নরেন্দ্র মোদি তাকে কেন্দ্রীয় সরকারে যোগ দিতে রাজি করান। পরবর্তীতে লক্ষ্মীকান্ত পারসকার গোয়া মুখ্যমন্ত্রীর পদে অধিষ্ঠিত হন। তিনি রাজ্য রাজনীতিতে সক্রিয় থাকাকালীন, গোয়ার বিধানসভা পরিষদের পান্জী নির্বাচনী এলাকা প্রতিনিধিত্ব করেছিলেন।
কাঠালিয়া উপজেলা
কাঠালিয়া উপজেলা বাংলাদেশের ঝালকাঠি জেলার অন্তর্গত একটি প্রশাসনিক এলাকা।
মনোহর পার্রীকর
পরিবার
২০০১ সালে তার স্ত্রী মেধা মারা যান। তাদের দুই ছেলে - উৎপল, যিনি মিশিগান স্টেট বিশ্ববিদ্যালয়ের একটি বৈদ্যুতিক প্রকৌশল স্নাতক এবং অভিজাত, যিনি একজন স্থানীয় ব্যবসায়ী।
অসুস্থতা এবং মৃত্যু
২০১৮ সালের মার্চ-জুন অবধি, পার্রিকর মার্কিন যুক্তরাষ্ট্রে একটি হাসপাতালে অগ্ন্যাশয়সংক্রান্ত অসুস্থতার জন্য চিকিৎসা চালিয়ে যাচ্ছিলেন। তারপর তিনি ভারতে ফিরে আসেন এবং সেপ্টেম্বরে চিকিৎসার জন্য এআইআইএমএস, দিল্লীতে ভর্তি হন। ২৭অক্টোবর, ২০১৮-এ, গোয়া স্বাস্থ্যমন্ত্রী, বিশ্বজিৎ রাণ, নিশ্চিত করেছেন যে পার্রিকর অগ্ন্যাশয়সংক্রান্ত ক্যান্সারে আক্রান্ত হয়েছেন। ২০১৮ সালের ২৭অক্টোবর গোয়া সরকারও ঘোষণা করে যে সিএম মনোহর পার্রিককের অগ্ন্যাশয়সংক্রান্ত ক্যান্সার রয়েছে।
অগ্ন্যাশয়সংক্রান্ত ক্যান্সারের অতিরিক্ত বৃদ্ধির কারণে ১৭ মার্চ ২০১৯ তারিখে তার পানাজীর বাসভবনে মৃত্যু হয়। ভারতের রাষ্ট্রপতি রাম নাথ কোবিন্দ তার মৃত্যু সংবাদ ঘোষণা করেন।
কাঠালিয়া উপজেলা
ভৌগোলিক অবস্থান
কাঠালিয়া উপজেলার উত্তরে পিরোজপুর জেলার ভান্ডারিয়া উপজেলা, দক্ষিণে বরগুনা জেলার বামনা উপজেলা ও পিরোজপুর জেলার মঠবাড়িয়া উপজেলা, পূর্বে বিষখালী নদী, পশ্চিমে পিরোজপুর জেলার ভান্ডারিয়া উপজেলা ও মঠবাড়িয়া উপজেলা। বিষখালী এ উপজেলার প্রধান নদী। উপজেলার পূর্ব দিক দিয়ে প্রবাহিত বিষখালী নদী হতে উৎপন্ন অসংখ্য খাল এ এলাকায় জালের মতো ছড়িয়ে আছে। এ উপজেলার অধিকাংশ জমি নিচু যা বিষখালী নদীর জোয়ারে প্লাবিত হয়। ছোনাউটা বিল এ এলাকার উল্লেখযোগ্য একটি বিল।
ইতিহাস
জনশ্রুতি আছে যে, বৃটিশ শাসন আমলে কাঠালিয়ায় বাংলাদেশের জাতীয় ফল কাঁঠালের হাট বসতো। তাই এর নামকরণ করা হয় কাঠালিয়া। তবে নামকরণ নিয়ে ভিন্নমতও রয়েছে। অনেকে মনে করেন এ এলাকায় কাঠ সংগ্রহ করতে বিভিন্ন জায়গা হতে কাঠুরিয়ারারা আসত, কাঠুরিয়া হতে এ এলাকার নাম  কাঠালিয়া হয়েছে। এছাড়া এ এলাকার বিভিন্ন খাল-বিল ও নদীতে প্রাপ্ত হলদে ডিমওয়ালা কাঠালি চিংড়ি হতে কাঠালিয়া উপজেলার নামকরন হয়েছে বলেও অনেক প্রবীণ ব্যক্তি মনে করেন।
এ এলাকা বৃটিশ আমলের পূর্বে মোগল আমলে সৈয়দপুর পরগণার অংশ ছিল। একজন সুপার অব নায়েবের মাধ্যমে কাঠালিয়া, ভান্ডারিয়া, বামনা, বেতাগী, মঠবাড়িয়া ও বাকেরগঞ্জ উক্ত পরগণার অধীনে ছিল। এটি এক সময় কাঠালিয়া-পিরোজপুর মহাকুমার অধীনে ছিল। তখন কাঠালিয়া-ভান্ডারিয়া মিলে একটি নির্বাচনী এলাকা ছিল। পরে ঝালকাঠি মহাকুমা উন্নীত করায় তখন এটি কাঠালিয়া-ঝালকাঠি মহাকুমার অধীনে আসে এবং কাঠালিয়া-রাজাপুর একটি নির্বাচনী এলাকা হিসেবে পরিচালিত হয়। বর্তমান কাঠালিয়া উপজেলার অধীন আমুয়া ইউনিয়নে একটি জলথানা ছিলো, প্রশাসনিক অফিসগুলোর মধ্যে খাদ্যগুদাম, হাসপাতাল, সাব রেজিষ্ট্রার অফিস আমুয়াতে ছিল। কিন্তু পরবর্তীতে সাব-রেজিস্ট্রার অফিস কাঠালিয়া সদরে স্থানান্তর করা হয় এবং খাদ্যগুদাম ও হাসপাতাল আমুয়ায় থেকে যায়। এ এলাকায় চোর ডাকাতের উৎপাত সৃষ্টি হওয়ায় উক্ত জলথানা কাঠালিয়ায় স্থানান্তর করা হয়। এ পরিপ্রেক্ষিতে ১৯৩৭ সনে কাঠালিয়া পুলিশ স্টেশন স্থাপিত হয়। ১৯৮৬ সনে উপজেলা সৃষ্টি হয়।
১৯৭১ সালে মহান মুক্তিযুদ্ধে কাঠালিয়ার স্বাধীনতাকামী মানুষ স্বতঃস্ফূর্ত অংশগ্রহণ করেন। ১৯৬৯ সালের গণঅভ্যূত্থান এবং ৭০ এর নির্বাচনের মধ্য দিয়ে তৎকালীন সাংসদ মোঃ এনায়েত হোসেন খান ও মোঃ নুরুল ইসলাম ভান্ডারী কাঠালিয়ার বীরজনতাকে সুসংগঠিত করে মুক্তিযুদ্ধে অংশ নেন। ১৯৭১ সালের ২৬ মার্চে স্বাধীনতা ঘোষণার পর থেকে কাঠালিয়ার বীরমুক্তিযোদ্ধাগণ ভারত ও সুন্দরবনে চলে যান এবং সেখান থেকে গ্রুপ গঠন করে মুক্তিযুদ্ধে অংশগ্রহণ করেন। মুক্তিযোদ্ধাদের সাথে পাক হানাদার বাহিনীর বেশ কিছু যুদ্ধ হয়। ১৯৭১ সালে ২ নভেম্বর  বীরমুক্তিযোদ্ধারা কাঠালিয়া থানা আক্রমণ করে থানার সকল অস্ত্র নিয়ে যান। স্বাধীনতা যুদ্ধে পাক হানাদার বাহিনী এ উপজেলায় ব্যপক গণহত্যা চালায়। কাঁঠালিয়া উপজেলার বধ্যভূমিগুলোর মধ্যে রয়েছে: আমুয়ার বাঁশবুনিয়া দাশেরবাড়ি বধ্যভূমি ও আওরাবুনিয়া হাইস্কুল মাঠ বধ্যভূমি। তবে উপজেলার আওরাবুনিয়া হাইস্কুল মাঠ বধ্যভূমির অবস্থান সুনির্দিষ্ট করে চিহ্নিত করা যায়নি। ১৯৭১ সালের ২৫ মে আমুয়া ইউনিয়নের বাঁশবুনিয়া এলাকায় ব্যপক গণহত্যায় ৪০ জন লোক শহীদ হন বলে জানা যায়।  ১৯৭১ সালের ২৩ জুন কাঠালিয়ার আওরাবুনিয়া এলাকায় পাক হানাদার বাহিনীর নির্মম হত্যাকান্ডে শহীদ হন ২৯ জন। এছাড়াও কাঠালিয়ার চাদের হাট বাজার সংলগ্ন এলাকায় পাক হানাদার বাহিনী হামলা আরো ৫ জন শহীদ হন।
প্রশাসনিক এলাকাসমূহ
কাঁঠালিয়া উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কাঠালিয়া উপজেলার আওতাধীন। কাঠালিয়া উপজেলা পরিষদের বর্তমান চেয়ারম্যান মোঃ এমাদুল হক মনির।
কাঁঠালিয়া উপজেলার ইউনিয়ন সমূহ:
জনসংখ্যার উপাত্ত
২০১১ সালের আদমশুমারি অনুযায়ী কাঁঠালিয়া উপজেলার মোট জনসংখ্যা ১,২৪,২৭১ জন। এর মধ্যে পুরুষ ৬০,৫১৫ জন এবং মহিলা ৬৩,৭৫৬ জন। মোট পরিবার ৩০,৮৫৫টি।
নদ-নদী
কাঠালিয়া উপজেলার নদীগুলির মধ্যে উল্লেখযোগ্য হল-
ঐতিহ্য
ইতিহাসের পাতা উল্টালে দেখা যায়, কাঠালিয়ার চেচরীরামপুর ইউনিয়নে টেন্ডুর খা নামে একজন বিখ্যাত জমিদার ছিলেন। তিনি বিহারের সা সা রামের শেরশাহের বংশধর ছিলেন। তিনি বিহার থেকে এসে কাঠালিয়ার চেঁচরীরামপুরে বসতি স্থাপন করেন। মোঘল আমলের বিভিন্ন নিদর্শন ছড়িয়ে ছিটিয়ে আছে এই উপজেলায়। আওরাবুনিয়ার জমাদ্দার বাড়ির ঐতিহাসিক মসজিদটি মোঘল আমলের প্রতীক হিসেবে আজও মাথা উচু করে দাড়িয়ে আছে।
ভাষা
কাঠালিয়া উপজেলার মানুষ তাদের আঞ্চলিক ভাষায় কথা বলতে বেশি পছন্দ করে। ভাষাগত ঐতিহ্যে ও স্বাতন্ত্রে বরিশালের আঞ্চলিক ভাষা মানুষের মনকে বিশেষ ভাবে আকর্ষণ করে। এরই ধারাবহিকতায় কাঠালিয়া অধিবাসীরা এ আঞ্চলিক ভাষাতেই কথা বলে থাকেন। এ ছাড়াও এ অঞ্চলের অধিবাসীদের সংস্কৃতিতে জারি, সারি, ভাটিয়ালী, মুর্শিদী, লালন গীতি, পুঁথিপাঠ বিশেষ স্থান দখল করে নিয়েছে। যা বাংলার লোকজ সাহিত্যের প্রাণ।
খেলাধুলা ও বিনোদন
ঐতিহ্যগত কারণে এখানে খেলাধুলা ও বিনোদনে বৈচিত্র্য লক্ষ্য করা যায়। ফুটবল, হাডুডু, ক্রিকেট, কাবাডি, কানামাছি খেলার পাশাপাশি স্থানীয় খেলার প্রচলন আছে। এছাড়া নদী প্রধান হওয়ায় নৌকা বাইচ খুবই জনপ্রিয় খেলা।
শিক্ষা
২০১১ সালের আদমশুমারি অনুযায়ী কাঁঠালিয়া উপজেলার সাক্ষরতার হার ৬৫.৩%।
স্বাস্থ্য
এই উপজেলায় একটি উপজেলা স্বাস্থ্য কমপ্লেক্স রয়েছে।
প্রাকৃতিক সম্পদ
দিগন্ত বিস্তৃত ফসলের ক্ষেত, নির্মল বায়ু ও দূষণমুক্ত উম্মুক্ত জলাধার-খাল-বিল, নদী-নালা কাঠালিয়া উপজেলাকে প্রাকৃতিকভাবে সমৃদ্ধ করেছে। বিষখালী নদীতে প্রাপ্ত সুস্বাধু ইলিশের খ্যাতি বিশ্বজোড়া। এ উপজেলার বিভিন্ন খাল-বিল, নদীতে প্রাপ্ত তপসে, পোয়া, কাঠালি চিংড়ি, কৈ, শিং, পাবদা, মাগুর, আইর, বোয়াল ইত্যাদি মাছ দেশের বিভিন্ন অঞ্চলে বিক্রি হয়। এ উপজেলার লবণাক্ত মাটিতে বহুল পরিমাণে উৎপাদিত নারিকেল ও সুপারি এ অঞ্চলের অন্যতম অর্থনৈতিক ফসল। এই এলাকার সুগন্ধি ও চিকন জাতের মৌলতা, দুধকলম ও রাজাসাইল চালের চাহিদাও রয়েছে দেশের বিভিন্ন স্থানে।
কৃষি
এখানে কৃষি ফসলগুলির মধ্যে ধান উল্লেখযোগ্য। অসংখ্য খাল ও জলাভূমি পরিবেষ্টিত এ উপজেলার আবাদী জমি সীমিত। কাঠালিয়া উপজেলার পূর্ব-দক্ষিণ দিয়ে প্রবাহিত বিশখালী নদীর জোয়ারের পানি দিয়ে অনেক জমি প্লাবিত হওয়ায় অধিকাংশ জমিই দো বা এক ফসলা। কৃষিজ উৎপাদনও কাঙ্খিতমাত্রায় নয়। কারেন্ট, চরগড়া, নেট প্রভৃতি জাল দিয়ে মাছ শিকার অব্যাহত থাকায় মৎস্য সম্পদও কমে আসছে। পশুর মধ্যে মহিষ এবং গরু উল্লেখযোগ্য। এছাড়াও ফলের মধ্যে পেয়ারা, আমড়া, কলা উল্লেখযোগ্য। সম্প্রতি বিশখালী নদীতে বেড়ীবাধ নির্মাণ হওয়ায় এবং সরকারীভাবে পাওয়ার টিলার, উন্নতজাতের বীজ, সার, কৃষি উপকরন সরবরাহ করাসহ পরামর্শ কার্যক্রম অব্যাহত থাকায় কৃষিজ উৎপাদন নিত্যদিন বাড়ছে।
অর্থনীতি
মূলত হাট-বাজারগুলোই এ এলাকার অর্থনীতির প্রধান কেন্দ্র। প্রধান হাট-বাজারগুলো হলো আমুয়া হাট, আমুয়া মৎস্য আড়ত, কাঠালিয়া বাজার, আউরা গরুর হাট, চেঁচরীরামপুর কৈখালী হাট, আওরাবুনিয়া হাট, সেন্টারের হাট ইত্যাদি। কৃষি কাজ, মৎস্য আহরন এ উপজেলাবাসীর প্রধান জীবিকা। শিক্ষার প্রসারের সাথে সাথে অনেকেই এখন শিক্ষকতাসহ বিভিন্ন সরকারী–বেসরকারী চাকুরিতে আছেন।
ব্যবসা বাণিজ্য
এ উপজেলার অর্থনীতি এখনও গ্রামীণ অবস্থায় রয়েছে। প্রধানত কৃষিজ উৎপাদিত পণ্য ধান, সুপারি, নারিকেল এবং বিভিন্ন শাক সবজি উৎপাদন এবং বিশখালী নদী ও বিভিন্ন খাল হতে প্রাপ্ত মাছ এখানকার অর্থনীতির প্রধান চালিকাশক্তি। খুব বেশি পরিমানে উৎপাদিত না হলেও সুপারি মূলত এখানকার প্রধান অর্থকরী ফসল। সুপারি, বিশখালী নদীর ইলিশ ও চিংড়ী এ এলাকা হতে দেশের অন্যত্র প্রেরণ করা হয়। এখানকার চাহিদা পূরনের জনা শাক-সবজি সহ অন্যান্য খাদ্যদ্রব্য ও নিত্য প্রয়োজনীয় দ্রব্যাদি বাহির হতে আনতে হয়।
ব্যাংক ব্যবস্থা
ব্যাংকের শাখা পর্যাপ্ত না হওয়ায় এবং সচেতনতার অভাবে এলাকাবাসীর মাঝে অনানুষ্ঠানিক ও এনজিওর মাধ্যমে উচ্চহার সুদে অর্থ লেনদেন হয় যা গ্রামীণ অর্থনীতিতে বিরূপ প্রভাব ফেলছে।
যোগাযোগ
রাজধানী শহর ঢাকা হতে কাঠালিয়ার দূরত্ব ২২৭ কিমি। উপজেলাটি বরিশাল ও ঝালকাঠী হতে যথাক্রমে ৬০ ও ৪৩ কি.মি. দক্ষিণে অবস্থিত। ঢাকা হতে সড়ক পথে বরিশাল, ঝালকাঠী হয়ে এ উপজেলায় আসা যায়। ঢাকার গাবতলী ও সায়েদাবাদ বাসস্টেশন হতে কাঠালিয়াগামী বাস পাওয়া যায়। এছাড়া বিভাগীয় শহর বরিশাল, চট্রগ্রাম, খুলনা হতেও সরাসরি কাঠালিয়া আসা যায়। নৌ পথে ঢাকা জেলার সদরঘাট হতে সরাসরি কাঁঠালিয়া লঞ্চঘাটে অথবা বরিশাল, ঝালকাঠী অথবা পিরোজপুর জেলার ভান্ডারিয়া এসে সড়কপথে কাঠালিয়া আসা যায়। এছাড়া কাঁঠালিয়ায় কচুয়া-বেতাগী ফেরি সার্ভিস চালু হওয়ায় কাঠালিয়া থেকে পটুয়াখালী, কুয়াকাটা, বরগুনা, বেতাগী, রাজাপুর, ঝালকাঠি, বরিশাল, বেকুটিয়া, খুলনা, পিরোজপুর, বাগেরহাট, সাতক্ষীরা, গোপালগঞ্জসহ বিভিন্ন এলাকায় খুব সহজে যাতায়াত করা সম্ভব হচ্ছে।
পত্র-পত্রিকা
এ উপজেলা হতে কোন পত্র-পত্রিকা প্রকাশিত হয় না। ঢাকা হতে প্রকাশিত প্রায় সকল জাতীয় দৈনিক সকাল ১১:০০ টার মধ্যে পাওয়া যায়। ঝালকাঠী ও বরিশাল হতে প্রকাশিত বিভিন্ন আঞ্চলিক পত্রিকা সকাল ৯:০০ টার ভিতরেই পাওয়া যায়। বর্তমানে কাঠালিয়ায় ‘‘জনতার খবর” ও “কাঠালিয়া বার্তা” নামে অনলাইন ভিত্তিক পত্রিকা রয়েছে।
হাট-বাজার
নতুন বাজার পাটিখালঘাটা
সুরমা জাহিদ
শৈশব ও পড়ালেখা
সুরমা জাহিদ জন্মগগ্রহণ করেন নরসিংদী জেলার রায়পুরা থানার রাজাবাড়ি গ্রামে ১৯৭৮ সালের নয় জুলাই। পিতা মরহুম আলফাজ উদ্দিন আহমেদ, মাতা মরহুম আম্বিয়া আকতার।
কর্মজীবন
তার স্বামী সরকারি চাকরিজীবী হওয়ার সুবাদে মফস্বলে থাকতে হয় তাকে। ১৯৯২ সালে লালমনিরহাটের হাতীবান্ধা উপজেলার মৎস্য কর্মকর্তা হিসাবে পদায়িত হন তার স্বামী। সেখানে একজন বীরাঙ্গনা আছেন এমন খবর পেয়ে তিনি দেখা করেন তাঁর সঙ্গে। সেই বীরাঙ্গনার মুখে তাঁর জীবনের করুণ কাহিনী শুনে  সেদিনই সিদ্ধান্ত নেন তাদের নিয়ে কাজ করবেন। ২০০১ সালে ময়মনসিংহের ভালুকায় বিমলা নামে এক বীরাঙ্গনাকে দিয়ে তিনি কাজ শুরু করেন। তিনি দেশের যে প্রান্তেই বীরাঙ্গনাদের খোঁজ পেয়েছেন, সেখানেই গিয়েছেন। এরই মধ্যে ধারাবাহিকতায় তিনি প্রায় ৬৫০ বীরাঙ্গনার সাক্ষাৎকার গ্রহণ করেছেন।
অজয় শর্মা
অজয় কুমার শর্মা (জন্ম ৩ এপ্রিল ১৯৬৪, দিল্লী) একজন প্রাক্তন ভারতীয় ক্রিকেটার। তিনি প্রথম-শ্রেণীর ক্রিকেটে প্রচুর রান করেন, প্রধানত দিল্লির হয়ে, ৬৭.৪৬ গড়ে তিনি ১০,০০০-এরও বেশি রান করেন। প্রথম শ্রেণীর ক্রিকেটে কমপক্ষে ৫০ ইনিংস খেলেছেন এমন ধরলে, মাত্র তিনজন খেলোয়াড়ের (স্যার ডোনাল্ড ব্র্যাডম্যান, বিজয় মার্চেন্ট ও জর্জ হ্যাডলি) বেশি গড় আছে।
দ্য বোট রেস ১৯৩২
৮৪ তম নৌকা বাইচ প্রতিযোগিতা ১৯ মার্চ ১৯৩২ সালে অনুষ্ঠিত হয়।প্রতিযোগিতাটি টেমস নদীতে অক্সফোর্ড ও ক্যামব্রিজের মধ্যে একটি বার্ষিক প্রতিযোগিতা হিসেবে অনুষ্ঠিত হয়।
দোয়াবি উপভাষা
দোয়াবি হল পাঞ্জাবির একটি উপভাষা যেটি পাঞ্জাবের দোয়াব অঞ্চলে ব্যবহার হয়। ১৯৪৭ এর পরে পূর্ব পাঞ্জাব থেকে মুসলিম জনগোষ্ঠীর অভিপ্রয়াণের ফলে এটি এখন ভারতীয় পাঞ্জাব এবং পাকিস্তান পাঞ্জাবের কিছু অংশে ব্যবহৃত হয়। দোয়াব শব্দটি এসেছে "দো আবি" শব্দ থেকে যার অর্থ "দুই নদীর মধ্যবর্তী ভূমি"। ঐতিহাসিকভাবে এই উপভাষাটি বিপাশা এবং শতদ্রু নদীর মধ্যবর্তী দোয়াব অঞ্চেলে ব্যবহৃত হতো। বর্তমানে যে অঞ্চলে এটি ব্যবহৃত হয় তার মধ্যে রয়েছে ভারতীয় পাঞ্জাবের দোনা ও মাঞ্জকী অঞ্চল সহ জলন্ধর, হোশিয়ারপুর, কপুরথালা এবং নওয়ানশাহর জেলা, এবং পাকিস্তান পাঞ্জাবের টোবা টেক সিং ও ফয়সালাবাদ জেলা, যেখানে এই উপভাষাটি ফয়সালাবাদী পাঞ্জাবি নামে পরিচিত।
দোয়াবির উপ-উপভাষাগুলি হলো দোনা এবং মাঞ্জকির।
বিশ্লেষণ
পূর্ব দিকে দোয়াবি উপভাষাটি লুধিয়ানা জেলার মালওয়াই উপভাষার সাথে মিশে গেছে এবং উত্তর দিকে এটি পাহাড়ি উপভাষার ভাষাগত বৈশিষ্ট্যগুলি ভাগ করে নিয়েছে। দোয়াবি উপভাষার কিছু ভাষাগত বৈশিষ্ট্য যা এটিকে বাকী পাঞ্জাবী উপভাষাগুলি থেকে পৃথক করে তা নিচে দেওয়া হলো:
স্বরধ্বনি
দোয়াবিতে দশটি স্বরধ্বনি আছে: । উদাহরণস্বরূপ:
অন্যান্য অধিধ্বনীয় স্বনিম
দোয়াবিতে সুর, শ্বাসাঘাত এবং অনুনাসিকরণ হলো স্বনিমীয়।
সুর
দোয়াবিতে তিনটি সুর ব্যবহৃত হয়; নিম্ন, মধ্য এবং উচ্চ।
শ্বাসাঘাত
দোয়াবিতে শ্বাসাঘাত দুটি উপায়ে উপলব্ধি করা যায়: বাক্যপ্রকরণ এবং পদপ্রকরণের মাধ্যমে।
বাক্যগঠনের দিক থেকে শ্বাসাঘাত পরিবর্তনের ফলে অর্থ পরিবর্তন হয়ে থাকে। যেমন:
পদপ্রকরণের দিক থেকে, দোয়াবির শ্বাসাঘাত সহ এবং শ্বাসাঘাতহীন অক্ষর আছে;
ধ্বনিপরিবর্তন
দোয়াবি "জ়" ব্যবহার না করে "জ" ব্যবহার করে। পাঞ্জাবি ভাষায় এটি প্রচলিত কারণ "জ়" ধ্বনিটি এই অঞ্চলের আদিবাসী ধ্বনি নয়।
বাক্যের গঠন
পাঞ্জাবির "হাঁঁ" (বর্তমান কাল) এবং "সন" বা "সি" (অতীত কাল) এর পরিবর্তে দোয়বিতে "আ" (বর্তমান কাল) এবং "সিগেই" (অতীত কাল) দিয়ে বাক্যগুলি শেষ হয়। যেখানে পাঞ্জাবির সম্ভ্রান্ত উপভাষা, মাঝি "ইঞ্জ/ আইস্তারাঁঁ" উল্টোদিকে, "জিস্তারাঁঁ", "কিস্তারাঁঁ" ক্রিয়াবিশেষণ ব্যবহার করে, সেখানে দোয়াবি "আইদ্দাঁঁ", "জিদ্দাঁঁ", "কিদ্দাঁঁ" ব্যবহার করে।
বর্তমান কাল: ৱা (একবচন) এবং আ (বহুবচন) এর ব্যবহার
অতীত কাল: দোয়াবিতে সি/সিগা-র সর্বজনীন ভূমিকা
মোঃ মোজাম্মেল হক
মুক্তিযুদ্ধে ভূমিকা
ব্রাহ্মণবাড়িয়া জেলার অন্তর্গত হরষপুর, জেলা সদর থেকে উত্তরে, হবিগঞ্জ জেলার সীমান্তের কাছে রেলসেতু। আর ঘটনাটি ১৯৭১ সালের আগস্ট মাসের প্রথম সপ্তাহের শেষ ভাগে। মুক্তিযোদ্ধারা সফলভাবে এ রেলসেতু ধ্বংস করেছেন। কয়েক দিন পর একদিন খবর এল, পাকিস্তানি সেনারা সেই সেতু মেরামত শুরু করছে। ভারতে মুক্তিযোদ্ধা শিবিরে সিদ্ধান্ত হলো পাকিস্তানি সেনাদের ওই প্রচেষ্টা যেকোনো মূল্যে নস্যাৎ করতে হবে। তারপর শুরু হলো প্রস্তুতি। এই অপারেশনের জন্য দলে অন্তর্ভুক্ত হলেন মো. মোজাম্মেল হকসহ ৩৫-৩৬ জন। তাদের নেতৃত্বে হেলাল মোরশেদ । তারা রওনা হলেন ভারত থেকে। দীর্ঘপথ পাড়ি দিয়ে রাতে পৌঁছলেন সেতুর দুই-আড়াই মাইল দূরে। মুক্তিযোদ্ধাদের কাছে ভারী অস্ত্র বলতে একটি মেশিনগান ও একটি তিন ইঞ্চি মর্টার। বাকি সব এলএমজি, এসএমজি ও রাইফেল। সকাল হওয়ার পর জঙ্গলের ভেতর দিয়ে রওনা হলেন লক্ষ্যস্থলে। ঘণ্টা খানেকের মধ্যে. পৌঁছে গেলেন গন্তব্যস্থলে। জঙ্গল থেকেই মুক্তিযোদ্ধরা দেখতে পেলেন বিহারি- রেলকর্মীরা সেতু মেরামত করছে। বেশ কয়েকজন পাকিস্তানি সেনা ও রাজাকার সেখানে পাহারায় নিয়োজিত। তারা সবাই নিশ্চিন্ত মনে এবং কিছুটা শিথিল অবস্থায়। অধিনায়ক নির্দেশ দেওয়ামাত্র মো. মোজাম্মেল হক ও তার সহযোদ্ধাদের অস্ত্র একযোগে গর্জে উঠল। মেশিনগান ও অন্যান্য অস্ত্র থেকে তারা প্রচণ্ড গুলিবর্ষণ করলেন। মুক্তিযোদ্ধারা দিনের বেলায় সেখানে আক্রমণ করবেন পাকিস্তানি সেনা, রাজাকার ও রেলকর্মীরা কল্পনাও করেনি। হতভম্ব সেনা ও রাজাকারেরা কোনো কিছু বুঝে ওঠার আগেই বেশির ভাগ লুটিয়ে পড়ল। রেলকর্মীদেরও একই দশা হলো। রেলসেতু থেকে ভেসে আসতে থাকল আর্তচিৎকার। পাকিস্তানি সেনা ও রাজাকারেরা প্রতিরোধের কোনো সুযোগই পেল না। মুক্তিযোদ্ধাদের অপারেশন শেষ হলো এক তরফাভাবে, কোনো গুলিবিনিময় ছাড়াই। পাকিস্তানি সেনা ও রাজাকারেরা পাল্টা আক্রমণ করার সুযোগই পায়নি। আক্রমণে বেশির ভাগ পাকিস্তানি সেনা, রাজাকার ও রেলকর্মী নিহত এবং বাকিরা আহত হয়। এই অপারেশনে মো. মোজ্জাম্মেল হক যথেষ্ট দক্ষতা ও সাহসের পরিচয় দেন। অপারেশন শেষে মুক্তিযোদ্ধরা চলে যান নিরাপদ স্থানে।
সেলুলার নেটওয়ার্ক
একটি সেলুলার নেটওয়ার্ক বা মোবাইল নেটওয়ার্ক হলো একটি যোগাযোগ নেটওয়ার্ক যেখানে শেষ নোডগুলি এবং তার থেকে লিঙ্কটি ওয়্যারলেস। নেটওয়ার্কটি "সেল" নামক ভূমি অঞ্চলে বিতরণ করা হয়, প্রতিটি কমপক্ষে একটি নির্দিষ্ট স্থানের ট্রান্সসিভার দ্বারা পরিবেশন করা হয় (সাধারণত তিনটি সেল সাইট বা বেস ট্রান্সসিভার স্টেশন)। এই বেস স্টেশনগুলি নেটওয়ার্ক কভারেজ সহ সেল সরবরাহ করে যা ভয়েস, ডেটা এবং অন্যান্য ধরনের সামগ্রী প্রেরণের জন্য ব্যবহার করা যেতে পারে। একটি সেল সাধারণত প্রতিবেশী সেল থেকে ফ্রিকোয়েন্সিগুলির একটি ভিন্ন সেট ব্যবহার করে, যাতে হস্তক্ষেপ এড়ানো যায় এবং প্রতিটি সেলের মধ্যে সেবার মান নিশ্চিত করা যায়।
যখন একত্রিত হয়, এই সেলগুলি বিস্তৃত ভৌগোলিক এলাকায় রেডিও কভারেজ প্রদান করে। এটি অসংখ্য পোর্টেবল ট্রান্সসিভার (যেমন, মোবাইল ব্রডব্যান্ড মডেম, পেজার ইত্যাদি দিয়ে সজ্জিত মোবাইল ফোন, ট্যাবলেট এবং ল্যাপটপ) একে অপরের সাথে এবং নেটওয়ার্কের যেকোনো জায়গায় স্থির ট্রান্সসিভার এবং টেলিফোনে যোগাযোগ করতে সক্ষম করে, এমনকি বেস স্টেশনের মাধ্যমে ট্রান্সসিভারগুলি সংক্রমণের সময় একাধিক সেলের মধ্য দিয়ে চলাচল করে।
ধারণা
একটি সেলুলার রেডিও সিস্টেমে, রেডিও পরিষেবা সরবরাহ করার জন্য একটি ভূমি এলাকায় এবং অভ্যর্থনা বৈশিষ্ট্যগুলির উপর নির্ভর করে একটি প্যাটার্নে সেলে বিভক্ত করা হয়। এই সেলের নিদর্শনগুলি মোটামুটি নিয়মিত আকারের রূপ নেয়, যেমন ষড়ভুজ, বর্গক্ষেত্র বা বৃত্ত যদিও ষড়ভুজ সেল প্রচলিত। এই সেলগুলির প্রত্যেকটি একাধিক ফ্রিকোয়েন্সি (f1 – f6) দিয়ে নির্ধারিত হয় যার সাথে সংশ্লিষ্ট রেডিও বেস স্টেশন রয়েছে। ফ্রিকোয়েন্সিগুলির গ্রুপটি অন্য সেলে পুনরায় ব্যবহার করা যেতে পারে, তবে একই ফ্রিকোয়েন্সিগুলি সংলগ্ন সেলে পুনরায় ব্যবহার করা হয় না, যা কো-চ্যানেলের হস্তক্ষেপের কারণ হতে পারে।
একটি সেলুলার নেটওয়ার্কে বর্ধিত ক্ষমতা, একটি একক ট্রান্সমিটারের সাথে একটি নেটওয়ার্কের তুলনায়, বেল ল্যাবসের আমোস জোয়েল দ্বারা বিকশিত মোবাইল যোগাযোগ সুইচিং সিস্টেম থেকে আসে যা প্রদত্ত এলাকায় একাধিক কলারকে একই ফ্রিকোয়েন্সি ব্যবহার করার অনুমতি দেয় উপলব্ধ সেলুলার টাওয়ার যে ফ্রিকোয়েন্সি উপলব্ধ। এই কৌশলটি কার্যকর কারণ একটি প্রদত্ত রেডিও ফ্রিকোয়েন্সি একটি অপ্রাসঙ্গিক সংক্রমণের জন্য একটি ভিন্ন এলাকায় পুনরায় ব্যবহার করা যেতে পারে। বিপরীতে, একটি একক ট্রান্সমিটার একটি নির্দিষ্ট ফ্রিকোয়েন্সির জন্য শুধুমাত্র একটি সংক্রমণ পরিচালনা করতে পারে। অনিবার্যভাবে, অন্যান্য সেল থেকে সংকেত থেকে কিছু স্তরের হস্তক্ষেপ রয়েছে যা একই ফ্রিকোয়েন্সি ব্যবহার করে। ফলস্বরূপ, সেলগুলির মধ্যে কমপক্ষে একটি সেলের ব্যবধান থাকতে হবে যা একটি আদর্শ ফ্রিকোয়েন্সি-বিভাগ একাধিক অ্যাক্সেস (এফডিএমএ) সিস্টেমে একই ফ্রিকোয়েন্সি পুনরায় ব্যবহার করে।
ইতিহাস
প্রথম বাণিজ্যিক সেলুলার নেটওয়ার্ক, ১জি প্রজন্ম, প্রাথমিকভাবে জাপানের টোকিও মহানগরীতে নিপ্পন টেলিগ্রাফ এবং টেলিফোন (এনটিটি) ১৯৭৯ সালে চালু করেছিল। পাঁচ বছরের মধ্যে, এনটিটি নেটওয়ার্ক জাপানের সমগ্র জনসংখ্যার আওতাভুক্ত করার জন্য সম্প্রসারিত করা হয় এবং প্রথম দেশব্যাপী ১জি নেটওয়ার্ক গড়ে ওঠে। এটি ছিল একটি এনালগ ওয়্যারলেস নেটওয়ার্ক। বেল সিস্টেম ১৯৪৭ সাল থেকে সেলুলার প্রযুক্তি বিকশিত হয়, এবং ১৯৭৯ এর আগে শিকাগো এবং ডালাসে সেলুলার নেটওয়ার্ক চালু ছিল, কিন্তু বেল সিস্টেম ভেঙে বাণিজ্যিক পরিষেবা বিলম্বিত হয়েছিল, সেলুলার পরিষেবা আঞ্চলিক বেল অপারেটিং কোম্পানিতে স্থানান্তরিত হয়েছিল।
ওয়্যারলেস বিপ্লব ১৯৯০ এর দশকের গোড়ার দিকে শুরু হয়েছিল, যার ফলে এনালগ থেকে ডিজিটাল নেটওয়ার্কে রূপান্তর ঘটে।  এটি মসফেট প্রযুক্তির অগ্রগতি দ্বারা সক্ষম হয়েছিল। ১৯৫৯ সালে বেল ল্যাবরেটরিজে মোহাম্মদ এম আতাল্লা এবং ডন কাহং দ্বারা উদ্ভাবিত মসফেট,  ১৯৯০ এর দশকের গোড়ার দিকে সেলুলার নেটওয়ার্কের জন্য অভিযোজিত হয়েছিল, মসফেট, এলডিমস (আরএফ পরিবর্ধক), এবং আরএফ সিমস (আরএফ প্রকৌশল) ডিভাইসগুলির ব্যাপক গ্রহণের ফলে ডিজিটাল ওয়্যারলেস মোবাইল নেটওয়ার্কগুলির বিকাশ ও বিস্তারের দিকে পরিচালিত হয়।
আরোও দেখুন
তালিকা এবং প্রযুক্তিগত তথ্য:
ম্যানচেস্টার ইউনাইটেড এফ.সি.- আর্সেনাল এফ.সি. কলহ (১৯৯০)
১৯৯০ সালের ২০শে অক্টোবর ম্যানচেস্টার ইউনাইটেড ফুটবল ক্লাব তাদের ঘরের মাঠ ওল্ড ট্রাফোর্ডে ফুটবল লীগের ১৯৯০-৯১ মৌসুমের প্রথম বিভাগের একটি খেলায় আর্সেনাল ফুটবল ক্লাবের মুখোমুখি হয়। আর্সেনাল ম্যাচটি এক গোলের ব্যাবধানে জিতলেও দুই দলের মধ্যে তুমুল কলহের কারণেই খেলাটি ইতিহাসে বেশি স্মরনীয় হয়ে আছে। ফলাফল স্বরুপ ইংলিশ ফুটবলের সর্বোচ্চ সংস্থা দ্য ফুটবল অ্যাসোসিয়েশন (এফ.এ.) উভয় দলেরই পয়েন্ট কেটে নিয়ে এক নজিরবিহীন দৃষ্টান্ত স্থাপন করে।
প্রথমার্ধের শেষ মুহূর্তে আর্সেনালের সুইডিশ মিডফিল্ডার আন্দ্রেস লিম্পার এর পা থেকে ম্যাচের একমাত্র গোলটি আসে। দ্বিতীয়ার্ধে লিম্পার ম্যানচেস্টার ইউনাইটেড ডিফেন্ডার ডেনিস আরউইনের কাছ থেকে বল দখলের জন্য চেষ্টা চালান। সেসময় লিম্পারের সতীর্থ নাইজেল উন্টারবার্ন ডেনিস আরউইনকে একটি ট্যাকেল করেন যা থেকে পরবর্তীতে দুদলের খেলোয়াড়দের মাঝে একটি দাঙ্গার সুত্রপাত হয়। উভয় দলের সকল খেলোয়াড় ই সংঘর্ষে লিপ্ত হয়ে পড়েন। এই হট্টোগোল বিশ সেকেন্ডের ও অধিক স্থায়ী হয়েছিল। কিন্তু রেফারি কেইথ হ্যাকেট শুধুমাত্র লিম্পার ও উইন্টারবার্ন কে হলুদ কার্ড দেখান।
২০১৩ সাল পর্যন্ত ইংলিশ লীগ ফুটবল ইতিহাসে এটিই একমাত্র ঘটনা যেখানে কোনো দলের খেলোয়াড়দের অসদাচরণের জন্য দলের পয়েন্ট ছাঁটাই করা হয়। এই ম্যাচটিকে উভয় দলের চির প্রতিদন্দিতা দ্বারা প্ররোচিত হিসেবে মনে করা হয়। উভয় দলই ১৯৯০ এবং ২০০০-এর দশকে শিরোপার জন্য একে অন্যের বিপক্ষে লড়াই করতো।
পটভূমি
thumb|ম্যানচেস্টার ইউনাইটেড এর ঘরের মাঠ ওল্ড ট্রাফোর্ডে ম্যাচটি অনুষ্ঠিত হয়েছিল। এই ম্যাচের পুর্বে দুদলের সাক্ষাত কখনো কখনো ঘটনাবহুল মোকাবেলায় পরিণত হত। ১৯৮৭ সালের জানুয়ারিতে আর্সেনালের বিপক্ষে ম্যানচেস্টার ইউনাইটেড এর ম্যানেজার হিসেবে স্যার এলেক্স ফার্গুসনের প্রথম মোকাবেলাতেই তার দল আর্সেনালের টানা ২২ ম্যাচ অপরাজিত থাকার রেকর্ড ভেঙ্গে দেয়। ওল্ড ট্রাফোর্ডের ঐ ম্যাচে ম্যানচেস্টার ইউনাইটেড আর্সেনালকে ২-০ গোলে পরাজিত করে। নরম্যান হোয়াইটসাইডকে ফাউল করার অপরাধে আর্সেনালের ড্যাভিড রোক্যাসেলকে মাঠ ছাড়তে হয়। যেটি পরবর্তীতে তার সতীর্থদের সাথে ইউনাইটেডের কোচিং স্টাফদের মধ্যে দ্বন্দের সৃষ্টি করে।
পরের মৌসুমে হাইবারিতে এফ.এ. কাপের পঞ্চম রাউন্ডের খেলায় উভয় দল আবার মুখোমুখি হয়। খেলা শেষের দুই মিনিট আগে আর্সেনাল ২-১ গোলে এগিয়ে থাকলে সেই মুহুর্তে ইউনাইটেড একটি পেনাল্টি পায়। পেনাল্টিতে ম্যানচেস্টার ইউনাইটেড গোল দিতে পারলে অবশ্য ফিরতি ম্যাচ খেলতে হতো দুদলকে। পেনাল্টিটি ব্রায়ান ম্যাকক্লেয়ার গোলবারের উপরে দিয়ে মারেন। নাইজেল উইন্টাবার্ন এজন্য ম্যাকক্লেয়ারকে ব্যঙ্গ করেন। এর আগে নরউইচ সিটির বিপক্ষে ১৯৮৯ এর নভেম্বরে ১৯ জন খেলোয়াড়ের মধ্যে হাঙ্গামা বাঁধানোয় আর্সেনালকে ২০,০০০ পাউন্ড জরিমানা করা হয়।
আগের ম্যাচে দুই দল সম্পূর্ণ ভিন্ন ফলাফল নিয়ে সেই ম্যাচ খেলতে নামে। এর আগের ম্যাচে ২৯ সেপ্টেম্বর ম্যানচেস্টার ইউনাইটেড নটিংহ্যাম ফরেস্টের কাছে ঘরের মাঠে হেরে যায়। ফরেস্টের হয়ে স্টুয়ার্ট পিয়ার্স অষ্টম মিনিটে জয়সূচক গোলটি করেন। এটি ছিল সেবারের মৌসুমে লীগে তাদের তৃতীয় হার এবং ঘরের মাঠে সাত মাসে প্রথম পরাজয়। অন্যদিকে আর্সেনাল তাদের আগের ম্যাচে নরউইচ সিটিকে ২-০ গোলে হারিয়েছিল। ইউনাইটেড এর চেয়ে পাঁচ পয়েন্ট এগিয়ে থাকা আর্সেনাল ১৮ পয়েন্ট নিয়ে লীগ টেবিলের দ্বিতীয় অবস্থানে ছিল। ম্যানচেস্টার ইউনাটেডের অবস্থান ছিল ষষ্ঠ। ম্যাচের আগে সংবাদ সম্মেলনে দলের শিরোপা জেতার সম্ভাবনা নিয়ে ইউনাইটেড বস ফার্গুসন বলেন, বর্তমানে শিরোপা জয়ে আশাবাদী ছয়টি ক্লাব লীগ লিডার লিভারপুলের চেয়ে পিছিয়ে আছে। অন্য দল গুলোর মত আমাদের ও সুযোগ পেলে তার সদব্যবহার করা উচিত।
একাদশ
মাঝমাঠে ইউনাইটেড ভিভ এন্ডারসন এর বদলে পল ইনচকে মূল একাদশে রাখে। মাঝমাঠে ঝড় তোলা ডেনিস আরউইনকে রাইট ব্যাক পজিশনে ফিরিয়ে আনা হয়। দলের নিয়মিত অধিনায়ক ব্রায়ান রবসন ইংল্যান্ড জাতীয় দলের হয়ে ১৯৯০ ফিফা বিশ্বকাপে খেলার(( সময় পাওয়া চোট থেকে আরোগ্য লাভের পথে ছিলেন। তাই নেইল ওয়েব সেই ম্যাচে ইউনাইটেডের অধিনায়কের দায়িত্ব পালন করেন। আর্সেনালের আন্দেস লিম্পার ১০ অক্টোবর পশ্চিম জার্মানীর বিপক্ষের ম্যাচে চোটের কারণে অংশ নিতে না পারলেও চোটমুক্ত হয়ে ইউনাইটেডের বিপক্ষে মাঠে নামেন। মিডফিল্ডার মাইকেল থমাস ও খেলার জন্য উপযুক্ত বিবেচিত হয়েছিলেন।
সার-সংক্ষেপ
প্রথমার্ধের মাঝামাঝি সময়ে ইউনাইটেড গোলের প্রথম গুরুত্বপূর্ণ সুযোগ তৈরী করে। কিন্তু স্টিভ ব্রুস এর হেড তারই সতীর্থ ম্যাকক্লেয়ার এর দ্বারা অসাবধানতাবশত আর্সেনালের গোলমুখে আটকে যায়। ম্যানচেস্টার ইউনাইটেড এর মিডফিল্ডে দুর্বলতার সুযোগ নিয়ে আর্সেনাল ম্যানেজার জর্জ গ্রাহাম মিডফিল্ডার লিম্পার ও রোক্যাসেল কে আরো আক্রমণাত্তক অবস্থানে খেলার নির্দেশ দেন এবং আক্রমণভাগের খেলোয়াড় পল মার্সনকে সেন্ট্রাল ফরোয়ার্ড হিসেবে খেলান। প্রথমার্ধ শেষ হবার দুই মিনিট পুর্বে লিম্পারের গোলে আর্সেনাল এগিয়ে যায়। ডানদিক থেকে করা পল ডেভিসের করা কর্নারে পা ছুঁইয়ে দিতে লিম্পার ইউনাইটেড এর পেনাল্টি বক্সে ঢুকে পড়েন। মাইক ফিলান লিম্পারের এগিয়ে যাওয়াকে অহেতুক মনে করে তাকে আর থামানোর চেষ্টা করেননি। ডেভিসের বাড়িয়ে দেয়া বলকে নিজের নিয়ন্ত্রণে নিয়ে বা পায়ের শটে বল জালে জড়ান। গোলকিপার লেস সিলেয় বলটি থামানোর চেষ্টা করলেও তা নিয়ন্ত্রণে রাখতে পারেননি। বল গোল লাইন অতিক্রম করায় রেফারি কেইথ হ্যাকেট আর্সেনালের গোল দিয়ে দেন। ভিডিও তে স্পষ্টতই গোল লাইন অতিক্রমের ছবি দেখায় ম্যানচেস্টার কোচ ফার্গুসন এ নিয়ে কোন তর্ক না করে রেফারির সিদ্ধান্তকে সঠিক বলে মন্তব্য করেন।
দ্বিতীয়ার্ধে আর্সেনাল তাদের লিড দ্বিগুণ করার সুযোগ হাতছাড়া করে। লিম্পারের ডিফেন্সভেদী পাসে ড্যাভিড রোক্যাসেল বল নিয়ে এগিয়ে গেলেও সিলেয় এর নৈপুন্যে আর্সেনালকে গোলবঞ্চিত থাকতে হয়। ম্যাচের ৬৬তম মিনিটে ইউনাইটেড মার্ক রবিন্স কে মাঠে নামায়। লেখক ও সাংবাদিক ব্রায়ান গ্লানভিলে একে "হতাশার বহিঃপ্রকাশ" হিসেবে উল্লেখ করেছিলেন। এটি তাদের আক্রমণের ধার বাড়ালেও আর্সেনালকে ইউনাইটেডের দুর্বল ডিফেন্স এর সুযোগ নিয়ে পালটা আক্রমণের পথ খুলে দিয়েছিল।
কলহ
ম্যাচের মেয়াদ যখন এক ঘণ্টার কাছাকাছি তখনি ঝামেলা শুরু হয়। লিম্পারের সাথে বল দখলের লড়াই করা আরউইন কে ট্যাকেল করে বসেন আর্সেনালের উইন্টারবার্ন। ফলস্বরুপ ইউনাইটেড এর ম্যাক্লেয়ার ও আরউইন উইন্টারবার্ন ও লিম্প্রারকে আক্রমণ করেন। পল ইনচকে বিজ্ঞাপনী বোর্ডগুলোর দিকে ধাক্কা দিয়ে ফেলে দেওয়া হয়। ইউনাইটেডের সকল খেলোয়াড় আর্সেনালের সকল আউটফিল্ডারের সাথে দাঙ্গায় লিপ্ত হয়ে যান। যদিও অনেকেই পরিস্থিতি শীতল করার চেষ্টা করেন। আর্সেনাল গলকিপার ডেভিড সিম্যান শুধুমাত্র এই সংঘর্ষে লিপ্ত হননি। ২০ সেকেন্ডের ও অধিক সময় ধরে হট্টগোল চলতে থাকে।পরিস্থিতি শান্ত হলে রেফারি লিম্পার ও উইন্টারবার্নকে কার্ড দেখালেও ইউনাইটেডের খেলোয়াড়রা কোনোপ্রকার শাস্তি পাননি। দ্য টেলিগ্রাফের প্রতিবেদক স্টিফেন বিয়েরলি পরবর্তীতে পরিস্থিতি শান্ত করার জন্য টনি অ্যাডামসের প্রশংসা করেন।
ম্যাচ পরবর্তী
দ্য টাইমসের স্টুয়া্ররট জোনস তার ম্যাচ রিপোর্টের শেষে লিখেছিলেন খেলা থেকে কালিমা মোচনের জন্য ম্যানচেস্টার ইউনাইটেড ও আর্সেনালকে দুঃব্যবহারের জন্য শাস্তি দেয়া ছাড়া দ্য ফুটবল আস্যোসিয়েশনের জন্য কোন পথ খোলা নেই।একটি অভ্যন্তরীন জিজ্ঞাসাবাদের আয়োজন করে ইউনাইটেড দ্রুত পদক্ষেপ নিয়েছিল।এলেক্স ফার্গুসন অনশীলনে তার খেলোয়াড়দেরকে খেলটি পুনরায় দেখতে বাদ্য করেছিলেন।পরবর্তীতে ক্লাবের পক্ষ থেকে আরউইন,ম্যাকক্লেয়ার ও ইনচকে জরিমানা করা হয় বলে দাবি করা হয়।আর্সেনাল ও বিবাদে জড়িয়ে পড়া লিম্পার,উইন্টারবার্ন,ডেভিস ও রোক্যাসেলকে জরিমানা করে ইউনাইটেডের পথ অনুসরণ করে।অন্যদিকে ম্যানেজার জর্জ গ্রাহামকে এই ঘটনার জন্য ৯০,০০০ পাউন্ডের জরিমানা গুনতে হয়।আর্সেনালের চেয়ারম্যান পিটার হিল-উড তার সিদ্ধান্ত তার সিদ্ধান্তকে সমর্থন করে বলেন,"দুবছরের মধ্যে একইরকম দুটি ঘটনা ঘটা মোটেও কাম্য নয়।আর্সেনালকে কলঙ্কিত করায় আমি কঠোর সিদ্ধান্ত নিতে বাধ্য হয়েছি।"
ইউরোপিয়ান ফুটবলের কর্তা ইউয়েফার চাপের শিকার হয়ে এফ.এ. সেদিনের ম্যাচ রেফারি হ্যাকেটসহ ঐ ম্যাচের অন্যান্য অফিশিয়ালদের কাছে দাঙ্গা সম্পর্কে জানতে চায়।ম্যাচের তিনদিন পরে আনুষ্ঠানিকভাবে দুই দলকে শাস্তি দেয়া হয়।পাঁচ সদস্যের তদন্ত কমিটি হট্টোগোলের তিনটি পৃথক ভিডিও দেখেন ও ক্লাব প্রতিনিধিদের আত্মপক্ষ সমর্থনে মতামত জানতে চান। ১৯৯০ এর নভেম্বরে আর্সেনাল ও ম্যানচেস্টার ইউনাইটেড কে ৫০,০০০ পাউন্ড করে জরিমানা করার পাশাপাশি উভয় দলের লীগ পয়েন্ট কেটে নেয়া হয়।আর্সেনালের দুই পয়েন্ট কর্তন করা হলেও ইউনাইটেডের পয়েন্ট থেকে এক পয়েন্ট কেটে নেয়া হয়।